**PAŠVALDĪBAS**

SABIEDRĪBA AR IEROBEŽOTU ATBILDĪBU

# “RŪJIENAS SILTUMS”

Reģistrācijas Nr. 44103023807

Raiņa iela 3, Rūjiena, Rūjienas novads, LV 4240

Rūjiena

2020.gada 11.novembris

**UZAICINĀJUMS**

**dalībai cenu aptaujā**

**Id.Nr. UKN/2020/11/11**

Pašvaldības Sabiedrība ar ierobežotu atbildību “Rūjienas Siltums” veic cenu aptauju par būvuzraudzības pakalpojumiem projektam “Būvprojekta izstrāde, autoruzraudzība, būvniecība “Ūdenssaimniecības pakalpojumu attīstība Rūjienā, 2.kārta”, kanalizācijas tīklu izbūve Kalēju, Skolas, Lāčplēša, Aspazijas, Bērzu, Merķeļa, Austrumu, Mērnieka un Siguldas ielās, Rūjienā, Rūjienas novadā” Iepirkuma id.Nr. RS 1-04/2020.”.

**1. Pasūtītājs un tā kontaktpersona:**

Pasūtītājs: Pašvaldības Sabiedrība ar ierobežotu atbildību “Rūjienas Siltums”, reģ.nr. 44103023807, adrese: Rūjienas nov., Rūjiena, Raiņa iela 3, LV-4240, tālrunis: 28310604, e-pasts info@rujienassiltums.lv

Pasūtītāja kontaktpersona – Gints Vēveris, mob. tālr.: 28611943, e-pasts: gints.veveris@rujienassiltums.lv

**2. Cenu aptaujas priekšmets, līguma izpildes termiņš:**

2.1. Cenu aptaujas priekšmets: “Būvuzraudzības pakalpojumi iepirkuma “Būvprojekta izstrāde, autoruzraudzība, būvniecība “Ūdenssaimniecības pakalpojumu attīstība Rūjienā, 2.kārta”, kanalizācijas tīklu izbūve Kalēju, Skolas, Lāčplēša, Aspazijas, Bērzu, Merķeļa, Austrumu, Mērnieka un Siguldas ielās, Rūjienā, Rūjienas novadā” Iepirkuma id.Nr. RS 1-04/2020 ietvaros plānotajiem būvdarbiem” saskaņā ar būvprojektu, kas tiks izstrādāts šī darba procesā. Projektā paredzēts izbūvēt aptuveni 2,8km garumā inženiertīklus (gan ūdensvadus, gan kanalizācijas tīklus) uz dažāda seguma ielu segumiem.

2.2. Līguma izpildes termiņš: objekta būvniecības laiks provizoriski 18 mēneši (iespējams tehnoloģiskais pārtraukums līdz diviem mēnešiem, līdz ar to pagarinās būvniecības termiņš. Gadījumā, ja būvniecības darbu kopējais ilgums no Pasūtītāja neatkarīgu iemeslu dēļ tiek pagarināts, attiecīgi tiek pagarināts būvuzraudzības darbu izpildes termiņš, par to neparedzot papildus samaksu Pretendentam).

2.3. Pretendentam jānodrošina speciālistu klātbūtne objektā **vismaz 2 reizes nedēļā**, būvdarbu laikā.

2.4. Pretendents piedalās projektēšanas sapulcēs pārstāvot Pasūtītāja intereses.

**3. Cenu piedāvājuma iesniegšanas laiks un vieta**

Cenu piedāvājumi iesniedzami līdz 2020.gada 23.novembrim plkst. 12:00, nosūtot uz e-pastu: gints.veveris@rujienassiltums.lv (skenētus dokumentus), vai nosūtot pa pastu PSIA “Rūjienas Siltums” birojā, Pentes ielā 2, Rūjiena, Rūjienas novads, LV-4240. Pasta sūtījumam jābūt saņemtam šajā punktā norādītajā adresē/elektroniskā e-pasta adresē līdz šajā punktā minētajam termiņam. Iesniegtie piedāvājumi ir Pasūtītāja īpašums.

**4. Nosacījumi dalībai cenu aptaujā**

4.1. Pretendents ir reģistrēts Latvijas Republikas Komercreģistrā;

4.2. Pretendents ir reģistrēts Latvijas Republikas Būvkomersantu reģistrā;

4.3. Pretendenta piedāvātajiem speciālistiem ir spēkā esoši būvprakses sertifikāti konkrētajās būvdarbu būvuzraudzības reglamentētajā jomās:

 1) Ūdensapgādes un kanalizācijas sistēmu būvdarbu būvuzraudzība, ieskaitot ugunsdzēsības sistēmas

 2) Ceļu būvdarbu būvuzraudzība

4.4. Uz Pretendentu neattiecas SPSIL 48.panta pirmajā daļā minētie kandidātu un pretendentu izslēgšanas noteikumi, kas attiecināmi uz Valsts ieņēmumu dienesta administrējamo nodokļu parādu pārbaudi, kā arī uz kandidāta vai pretendenta maksātnespējas procesu, saimnieciskās darbības apturēšanu vai likvidēšanu.

**5. Iesniedzamie dokumenti**

5.1. Pretendenta Pieteikums dalībai cenu aptaujā un finanšu piedāvājums (Pielikums Nr.1).

5.2. Kvalifikāciju apliecinoši dokumenti.

**6. Piedāvājuma derīguma termiņš**

Piedāvājumam jābūt spēkā vismaz 90 dienas no piedāvājuma iesniegšanas termiņa beigām.

**7. Piedāvājuma izvēles kritērijs**

Piedāvājums ar viszemāko cenu (bez PVN), kas atbilst tehniskajai specifikācijai.

**8. Izpildītāja darba uzdevums:**

8.1. Veikt būvuzraudzību atbilstoši saskaņotajam projektam, Latvijas būvnormatīviem, Vispārīgajiem būvnoteikumiem un citiem būvniecību vai būvuzraudzību regulējošajiem normatīvajiem aktiem. *Izpildītājs* ir atbildīgs par to, lai visā *Līguma* izpildes laikā tam būtu spēkā esošas licences un sertifikāti, ja tādi ir nepieciešami saskaņā ar normatīvajiem aktiem, kā arī uzņemas atbildību, kas būvuzraugam ir noteikta saskaņā ar normatīvajiem aktiem.

8.2. Būvdarbu gaitā pārbaudīt Objektu būvē lietoto konstrukciju, tehnoloģisko un citu iekārtu, būvizstrādājumu un materiālu atbilstību projektam, normatīvajiem aktiem un noslēgtajam būvniecības līgumam.

8.3. Ievērot vispārpieņemto praksi būvuzraudzības pakalpojumu sniegšanā, kā arī ievērot *Pasūtītāja* norādījumus, ciktāl tas nav pretrunā ar normatīvajiem aktiem.

8.4. Iepazīties un sniegt *Pasūtītājam* nepieciešamās konsultācijas vai palīdzību tehniskās dokumentācijas apstiprināšanas vai saskaņošanas laikā, kā arī iespējamo projekta grozījumu gadījumā.

8.5. Uzraudzīt, lai būvuzņēmējs ievēro līgumā par Objektu būvniecību noteiktos darbu izpildes termiņus.

8.6. Būvdarbu veikšanas laikā veikt Objektu apskati (dokumentējot fotogrāfijās).

8.7. Nekavējoties informēt *Pasūtītāju*, ja būvdarbi tiek veikti nekvalitatīvi, vai ja tiek konstatētas patvaļīgas atkāpes no projekta vai noslēgtā būvniecības *Līguma,* vai ja netiek ievērotas Latvijas būvnormatīvu aktu prasības. Šādā gadījumā *Izpildītājs*, iepriekš saskaņojot ar *Pasūtītāju*, iesniedz būvuzņēmējam rakstisku pieprasījumu pārtraukt būvdarbus līdz konstatēto trūkumu novēršanai.

8.8. Pārliecināties un uzraudzīt, lai būvuzņēmējs ievēro likumā noteiktās drošības un darba aizsardzības prasības.

8.9. Informēt *Pasūtītāju* par visiem apstākļiem, kas var neparedzēti ietekmēt Objektu sekmīgu būvniecību vai ekspluatāciju.

8.10. Parakstīt segto darbu aktus un citu dokumentāciju atbilstoši normatīvajiem aktiem.

8.11. Pedalīties komisijas darbā, pieņemot Objektu ekspluatācijā.

8.12. No darbu sākšanas brīža iesniegt Pasūtītājam ikmēneša būvuzraudzības pārskatu.

**9. Pakalpojuma līguma noslēgšana**

Pasūtītājs ar uzvarējušo Pretendentu, pamatojoties uz iesniegto piedāvājumu un Pretendenta kvalifikācijas apliecinājumu, saskaņā ar cenu aptaujas uzaicinājuma nosacījumiem, noslēgs pakalpojuma līgumu.

Gints Vēveris: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pašvaldības SIA “Rūjienas Siltums”

Valdes loceklis

Pielikums Nr.1

Pieteikuma veidlapa

 Pamatojoties uz saņemto uzaicinājumu, iesniedzam piedāvājumu iepirkumam “Būvuzraudzības pakalpojumi iepirkuma “Būvprojekta izstrāde, autoruzraudzība, būvniecība “Ūdenssaimniecības pakalpojumu attīstība Rūjienā, 2.kārta”, kanalizācijas tīklu izbūve Kalēju, Skolas, Lāčplēša, Aspazijas, Bērzu, Merķeļa, Austrumu, Mērnieka un Siguldas ielās, Rūjienā, Rūjienas novadā” Iepirkuma id.Nr. RS 1-04/2020 ietvaros plānotajiem būvdarbiem”.

1. **Informācija par pretendentu**

|  |  |  |  |
| --- | --- | --- | --- |
|  |  |  |  |
| sastādīšanas vieta |  |  | Datums |
| **Informācija par pretendentu** |
| Pretendenta nosaukums: |  |
| Reģistrācijas numurs: |  |
| Juridiskā adrese: |  |
| Pasta adrese: |  |
| Tālrunis: |  |  |  |
| E-pasta adrese: |  |
|  |
| **Finanšu rekvizīti** |
| Bankas nosaukums: |  |
| Bankas kods: |  |
| Konta numurs: |  |
|  |
| **Informācija par pretendenta kontaktpersonu (atbildīgo personu)** |
| Vārds, uzvārds: |  |
| Ieņemamais amats: |  |
| Tālrunis: |  |  |  |
| E-pasta adrese |  |

1. Finanšu piedāvājums

|  |  |  |  |
| --- | --- | --- | --- |
| Darbu nosaukums | Cena EUR, bez PVN | PVN 21%, EUR | Kopā, EUR |
| Būvuzraudzības pakalpojumi |  |  |  |

1. **Pretendenta apliecinājums**

Apņemamies nodrošināt noteikto termiņu ievērošanu attiecībā uz darbiem, kas mums tiktu piešķirti.

Apliecinām, ka, iesniedzot piedāvājumu, esam iepazinušies ar visiem apstākļiem, kas varētu ietekmēt līguma summu un piedāvāto darbu izpildi. Līdz ar to garantējam, ka gadījumā, ja mums tiks piešķirtas līguma slēgšanas tiesības, līgumsaistības apņemamies pildīt atbilstoši mūsu piedāvājumam.

Apliecinām, ka mums ir nepieciešamās speciālās atļaujas un sertifikāti minētā darba veikšanai.

Apliecinām, ka uz mums neattiecas SPSIL 48.panta pirmajā daļā minētie kandidātu un pretendentu izslēgšanas noteikumi, kas attiecināmi uz Valsts ieņēmumu dienesta administrējamo nodokļu parādu pārbaudi, kā arī uz kandidāta vai pretendenta maksātnespējas procesu, saimnieciskās darbības apturēšanu vai likvidēšanu.

Ar šo garantējam sniegto ziņu patiesumu un precizitāti.

Piekrītam visām Darba uzdevumā izvirzītajām prasībām.

Pretendenta pārstāvja vai

pilnvarotās personas paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_